
Αριθ. 53610/12027 (1) 


Καθορισμός αποδοχών γιατρών που επιβλέπουν τις Ιαματικές 
πηγές της χώρας για τη λουτρική περίοδο 1988. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ 8ι ΚΟΙΝ. ΑΣΦΑΛΙΣΕΩΝ 

Έχοντας υπόψη: 

α) Την παράγρ. 3 του άρθρου 1 του Ν.Δ. 1366/73 «περί 
πρόσληψης γιατρών στις ιαματικές πηγές της χώρας». 

β) Το Νόμο 1256/1982 «για την πολυθεσία, την πολυαπα- 
σχόληση και την καθιέρωση ανωτάτου ορίου απολαβών στο δη¬ 
μόσιο τομέα καθώς και για το Ελεγκτικό Συνέδριο το Νομικό 
Συμβούλιο του Κράτους και άλλες διατάξεις». 

γ) Την υπ’ αριθμ. Α2γ/οικ.2174/25.4.88 απόφαση του 
Υπουργείου Υγείας, Πρόνοιας και Κοιν. Ασφαλίσεων «κατανομή 
θέσεων γιατρών στις Ιαματικές πηγές της χώρας και διαδικασία 
πλήρωσης αυτών». 

δ) Την υπ’ αριθ. 6474/30.6.88 (ΦΕΚ 451/Β) απόφαση του 
Πρωθυπουργού και Υπουργού Οικονομικών για ανάθεση αρμο¬ 
διοτήτων στον Υφυπουργό Οικονομικών, αποφασίζουμε: 

1. Καθορίζουμε τις αποδοχές των προσλαμβανομένων στις Ια¬ 


ματικές Πηγές της χώρας γιατρών ως εξής: 

α) Για όσους θα προσληφθούν στις Ιαματικές Πηγές τουριστι¬ 
κής σημασίας σαράντα πέντε χιλιάδες (45.000) δραχμές το 
μήνα. 

β) Για όσους θα προσληφθούν στις Ιαματικές Πηγές τοπικής 
σημασίας, τριάντα πέντε χιλιάδες (35.000) δραχμές το μήνα. 

Οι πιο πάνω αποδοχές προσαυξάνονται σύμφωνα με τις ισχύ- 
ουσες διατάξεις τις Κυριακές και λοιπές ημέρες αργίας που παρέ¬ 
χουν υποχρεωτικά εργασία οι γιατροί λόγω της συνεχούς λει¬ 
τουργίας των Ιαματικών Πηγών κατά τη λουτρική περίοδο. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 26 Ιουλίου 1988 

ν ■ ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΥΓΕΙΑΣ. ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΗΛΙΑΣ ΠΑΠΑΗΛΙΑΣ ΓΙΑΝΝΗΣ ΦΛΩΡΟΣ 

-♦- 

Αριθ. Π. 4796/1920/329 (2) 

Προθεσμία επιστροφής Φ.Π.Α. στους αγρότες. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις κατωτέρω διατάξεις του Ν. 1642/86 για την εφαρ¬ 
μογή του φόρου προστιθέμενης αξίας και άλλες διατάξεις (ΦΕΚ 
125Α): 

α) των άρθρων 33 και 34, 

β) των παραγράφων 2 και 3 του άρθρου 58, και 

2. Την απόφασή μας αριθ. πρωτ. Π. 953/432/64/3.2.88 
ΠΟΑ. 41 (ΦΕΚ 107 Β’), αποφασίζουμε: 

Η προθεσμία υποβολής των δικαιολογητικών για την επι¬ 
στροφή του Φ.Π.Α. στους αγρότες που προβλέπεται από την πα¬ 
ράγραφο 4 της αποφάσής μας Π. 953/432/64/3.2.1988 ει¬ 
δικά για τις πωλήσεις που πραγματοποιήθηκαν κατά τη χρήστη 
1987 και μόνο παρατείνεται μέχρι 15 Σεπτεμβρίου 1988. 

Η απόφαση αυτή να δημοσιευθεί στην Εφημερίδα της Κυβερ-' 
νήσεως. 

Αθήνα, 27 Ιουλίου 1988 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 

Αριθ. 64817, 64818/ΙΙΙ-101 (3) 

Απαλλαγή Εταιρειών από υποχρώσεις προσκόμισης αποδεικτι¬ 
κού φορολογικής ενημερότητας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 9 και 10 του Ν. 2097/52 «περί 
ρυθμίσεως ειδικών τινων περιπτώσεων εφαρμογής του νόμου 
περί εισπράξεως δημοσίων εσόδων και άλλων τινων διατά¬ 
ξεων». 

2. Την απόφασή μας αριθμ. 247793/1956 «περί αποδεικτι¬ 
κού ενημερότητας των προς το Δημόσιο χρεών» όπως τροποποιή¬ 
θηκε και συμπληρώθηκε μεταγενέστερα. 

3. Τις αιτήσεις των Εταιρειών 1) «Α.Ε. Μεταλλευτική και Με¬ 
ταλλουργική Εταιρεία Λαρύμνης ΛΑΡΚΟ», 2) «ΡΕΚΡΙΕ Σ. 
ΠΡΟΤΣΑΛΟΓΛΟΥ και ΥΙΟΣ Α.Ε.» με τις οποίες ζητούν απαλ¬ 
λαγή άπό την υποχρέωση προσκόμισης αποδεικτικού φορολογι¬ 
κής ενημερότητας, για τα χρέη τους προς το Δημόσιο, όπου αυτό 
απαιτείται. 

4. Την απόφαση του Πρωθυπουργού και του Υπουργού Οικο¬ 
νομικών 6474/30.6.88 ΦΕΚ 451/88 Β' με την οποία ανατέ¬ 
θηκαν αρμοδιότητες στον Υφυπουργό Οικονομικών, αποφασί¬ 
ζουμε: 

Απαλάσσουμε τις Εταιρείες 1) Α.Ε. Μεταλλευτική και Μεταλ¬ 
λουργική Εταιρεία Λαρύμνης ΛΑΡΚΟ, 2) ΡΕΚΕΙΕ Σ. ΠΡΟΥ- 
ΣΑΛΟΓΛΟΥ & ΥΙΟΣ Α.Ε. από την υποχρέωση προσκόμισης 
αποδεικτικού φορολογικής ενημερότητας, για τα χρέη τους προς 
το Δημόσιο, όπου αυτό απαιτείται για το χρονικό διάστημα από 
15.7.88 μέχρι 30.8.88. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 26 Ιουλίου 1988 

0 ΥΦΥΠΟΥΡΓΟΣ 

ΗΛΙΑΣ ΠΑΠΑΗΛΙΑΣ 


Αριθ. Α3α/οικ. 11198 (5) 

Συμπλήρωση και τροποποίηση της Α3α/οικ. 6586/8.4.86 κοι¬ 
νής απόφασης «Σύσταση Κέντρου Υγείας Τυρνάβου Ν. Λάρι¬ 
σας» (Φ.Ε.Κ. 229/Β/86). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 
ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 14 και 20 του Ν. 1397/83 
«Εθνικό Σύστημα Υγείας» (Φ.Ε.Κ. 143/Α/83). 

•2. Τις διατάξεις της παρ. 3 του άρθρου 12 του Ν. 1579/85 
«Ρυθμίσεις για την εφαρμογή και ανάπτυξη του Εθνικού Συστή¬ 
ματος Υγείας και άλλες διατάξεις» (ΦΕΚ217/Α/85). 

3. Τις αριθ. 6474/ΦΕΚ 451Β'/30.6.88 απόφαση του Πρω¬ 
θυπουργού και του Υπουργού Οικονομικών «Ανάθεση αρμοδιοτή¬ 
των στον Υφυπουργό Οικονομικών», αποφασίζουμε: 

Άρθρο 1 

Η κοινή απόφαση Α3α/οικ. 6586/8.4.86 «Σύσταση Κέντρου 
Υγείας Τυρνάβου Ν. Λάρισας» (Φ.Ε.Κ. 229/Β/86), συμπληρώ¬ 
νεται και τροποποιείται, όπως παρακάτω. 

Άρθρο 2 

Περιοχή ευθύνης του Κέντρου Υγείας 
(Κ.Υ.) 

Ως περιοχή ευθύνης του Κέντρου Υγείας (Κ.Υ.) Τυρνάβου Ν. 
Λάρισας ορίζονται ο Δήμος Τυρνάβου και οι κοινότητες Βλαχο- 
γιαννίου, Δαμασίου, Μεγ. Ελευθεροχωρίου, Μεσοχωριού, Αμπε¬ 
λώνος, Αργυροπουλίου, Βρυοτόπου, Δελερίων, Δένδρων Ροδιάς 
και Βερδικούσας και προσωρινά μέχρι την λειτουργία Κ.Υ. αστι¬ 
κής περιοχής Λάρισας τις κοινότητες Φαλάνης και Γιαννούλη. 


- 4 - 

Αριθ. 80365/3186 , \ (4) 

Απαγόρευση κυνηγίου. 

Ο ΥΠΟΥΡΓΟΣ ΓΕΩΡΓΙΑΣ 


Έχοντας υπόψη: 

1. Τις διατάξεις του άρθρου 258 παράγρ. 5 ΝΔ 86/69 «Περί 
Δασικού Κώδικα» που προστέθηκαν με τις διατάξεις του άρθρου 
7 Ν. 177/75. 

2. Την αριθμ. 921/17.6.88 θετική εισήγηση της Δ/νσης Δα¬ 
σών Κυκλάδων και τις σύμφωνες γνώμες του Κυνηγετικού Συλ¬ 
λόγου Σερίφου και της Κοινότητας Σερίφου. 

3. Την αριθμ. 283998/10.6.82 απόφαση του Υπουργού Γε¬ 
ωργίας «περί μεταβιβάσεως αρμοδιοτήτων πρώην Γ.Δ. και 
ΑΝ.Γ.Δ. στους υπηρεσιακούς παράγοντες, αποφασίζουμε: 

Απαγορεύονται το κυνήγι όλων των θηραμάτων από 
1.8.1988 μέχρι 31.7.1993 σε έκταση 35.000 στρεμ. περίπου 
τα όρια της οποίας είχαν ως εξής: 

Αρχίζουν από το Λειβάδι ακολουθούν τον επαρχιακό δρόμο 
Λειβάδι - Χώρα - Βορεινό πηγάδι - Αγία Μαρίνα και μέχρι τη 
θέση Ασπρόγια, από εκεί με όριο τον αγροτικό αμαξωτό δρόμο 
καταλήγουν στο λιμάνι του Αβυσσαλού. Από κει και με όρια τη 
θάλασσα, περικλείοντας το Β.Δ. της Σερίφου καταλήγουν στο 
Λειβάδι. 

Η Δ/νση Δασών Κυκλάδων παρακαλείται για την έκδοση της 
σχετικής Δασικής Απαγορευτικής Διάταξης Θήρας. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 28 Ιουλίου 1988 


Ο Διευθυντής 
Α. Π ΗΤΤΑΣ 


Άρθρο 3 

Περιφερειακά Ιατρεία 

(Π.Ι.) 

Συνιστώνται ως αποκεντρωμένες μονάδες του Κ.Υ. Τυρνάβου 
τα παρακάτω Περιφερειακά Ιατρεία (Π.Ι.): 

1. Περιφερειακό Ιατρείο 24ωρης ετοιμότητας Βερδικούσας, 
με έδρα την κοινότητα Βερδικούσας, που εξυπηρετεί την περιοχή 
της κοινότητας - έδρας του. 

2. Περιφερειακό Ιατρείο Αμπελώνος, με έδρα την κοινότητα 
Αμπελώνος, που εξυπηρετεί την περιοχή της κοινότητας - έδρας 
του, καθώς και την περιοχή της κοινότητας Βρυοτόπου και προ¬ 
σωρινά τις περιοχές των κοινοτήτων Φαλάνη και Γιαννούλη, μέ¬ 
χρι την λειτουργία Κ.Υ. της αστικής περιοχής Λάρισας. 

3. Περιφερειακό ιατρείο Δελερίων, με έδρα την κοινότητα Δε¬ 
λερίων, που εξυπηρετεί την περιοχή της κοινότητας - έδρας του, 
καθώς και τις περιοχές των κοινοτήτων Αργυροπουλίου και Ρο¬ 
διάς. 

4. Περιφερειακό Ιατρείο Βλαχογιαννίου, με έδρα την κοινό¬ 
τητα Βλαχογιαννίου, που εξυπηρετεί την περιοχή της κοινότητας 
- έδρας τους καθώς και τις περιοχές των κοινοτήτων Μεγ. Ελευ¬ 
θεροχωρίου και Μεσοχώρας. 

Άρθρο 4 ^ 

Συγχώνευση Αγροτικών Ιατρείων 
(Α.Ι.) 

1. Τα Α.Ι. Τυρνάβου, Αμπελώνος, Δελερίων και Βερδικούσας 
που έχουν συσταθεί με το Β.Δ. 150/68 «Περί αναδιαρθρώσεως 
των Α.Ι. και Υ.Σ. της Χώρας» (Φ.Ε.Κ. 43/Α/68). συγχωνεύο¬ 
νται στο Κ.Υ. Τυρνάβου και τα Π.Ι. του αντίστοιχα. 

2. Το προσωπικό, πλην του ιατρικού, που υπηρετεί σε θέσεις 
των συγχωνευόμενων Α.Ι., κατατάσσεται σε θέσεις κλάδων αντί- 

στοιχης κατηγορίας και ειδικότητας του Κ.Τ., σύμφωνα με τις 
διατάξεις της παρ. 2 του άρθρου 20 του Ν. 1397/83 και οι θέ¬ 
σεις που κατέχουν στα Α.Ι. λογίζονται καταργούμενες, σύμφωνα 
με τις διατάξεις αυτές, από το χρόνο έκδοσης της πράξης κατάτα¬ 
ξης στις θέσεις του Κ.Υ. 

3. Οι γιατροί, που υπηρετούν στα συγχωνευόμενα Α.Ι. και 
εντάσσονται αυτοδίκαια, σύμφωνα με τις διατάξεις του άρθρου 43 
του Ν. 1397/83, του τελευταίου εδαφίου της παρ. 2 του άρθρου 
4 του Ν. 1579/85, και τις διατάξεις της παρ. 6 και αρ. 55 του 
Ν. 1759/88, σε θέσεις του κλάδου γιατρών Ε.Σ.Υ. υποχρεώνο¬ 
νται να υποβάλουν μέσα σε δέκα πέντε (15) μέρες από την γνω¬ 
στοποίηση των θέσεων, αίτηση ένταξης. Εφόσον υποβάλλουν αί¬ 
τηση, μέχρι την ολοκλήρωση της διαδικασίας ένταξης, που προ¬ 
βλέπουν οι διατάξεις των παρ. 1 και 2 του άρθρου 43 του Ν. 
1397/83, εξακολουθούν να υπηρετούν στις θέσεις που κατέχουν, 
οι οποίες λογίζεται ότι καταργούνται, σύμφωνα με τις διατάξεις 
του άρθρου 20 του Ν. 1397/83, μετά την έκδοση της απόφασης 
διορισμού σε θέσεις κλάδου γιατρών Ε.Σ.Υ. και από την ημέρα 
της ορκομωσίας και ανάληψης υπηρεσίας. 

Εφόσον οι γιατροί που υπέβαλαν αίτηση και διορίσθηκαν δεν 
προσέλθουν για ορκομωσία και ανάληψη υπηρεσίας μέσα στη κα¬ 
θορισμένη προθεσμία θεωρείται ότι δεν αποδέχονται τον διορισμό 
τους και από την λήξη της προθεσμίας προσέλευσης για ορκομω¬ 
σία προκειμένου για τους μόνιμους γιατρούς ή τη λήξη της σύμ¬ 
βασης προκειμένου για τους γιατρούς με θητεία, λογίζεται ότι αυ¬ 
τοδίκαια αποχωρούν και οι θέσεις τους καταργούνται. 

Για όσους δεν υποβάλουν αίτηση ένταξής, μετά την λήξη της 
προθεσμίας, οι θέσεις που κατέχουν λογίζεται ότι καταργούνται, 
σύμφωνα με τις διατάξεις του άρθρου 20 του Ν. 1397/83 και θε¬ 
ωρούνται ότι αυτοδίκαια αποχωρούν. 

4. Οι αγροτικοί γιατροί πού υπηρετούν στα Α.Ι. και δεν έχουν 
συμπληρώσει το χρόνο της υποχρεωτικής υπηρεσίας υπαίθρου, 
εξακολουθούν να υπηρετούν ως υπεράριθμοι στο Κ.Υ. και τα Π.Ι. 
του, μέχρι να εκπληρώσουν την υποχρέωσή τους. Οι θέσεις των 
γιατρών αυτών μετατρέπονται σε προσωρινές με την απόφαση 
αυτή, που καταργούνται αυτοδίκαια μετά την με οποιονδήποτε 
τρόπο αποχώρησή τους, σύμφωνα με τις διατάξεις του άρθρου 4 
του Ν. 1579/85. 

Άρθρο 5 

Μετατροπή κλάδων προσωπικού 

1. Οι παραπάνω κλάδοι προσωπικού με τις αντίστοιχες θέσεις 
που έχουν συσταθεί με τις διατάξεις του άρθρου 3 της συμπληρού- 
μενης και τροποποιούμενης κοινής απόφασης Α3α/οικ. 6586/ 
8.4.86 «Σύσταση Κέντρου Υγείας Τυρνάβου Ν. Λάρισας» 
(Φ.Ε.Κ. 229/Β/86) μετατρέπονται ως εξής: 

α) Ο κλάδος ΤΕ Διοικητικός - Λογιστικός σε: «κλάδο ΤΕ Διοί¬ 
κησης μονάδων Υγείας και πρόνοιας». 

β) Ο κλάδος ΤΕ νοσηλευτικού προσωπικού σε: «κλάδο ΤΕ Νο¬ 
σηλευτικής». 

γ) Ο κλάδος ΤΕΡ επισκεπτριών σε: «κλάδο ΤΕ επισκεπτών- 
τριών υγείας». 

δ) Ο κλάδος ΤΕ κοινωνικών λειτουργών σε: «κλάδο ΤΕ κοινω¬ 
νικής εργασίας». 

ε) Ο κλάδος ΤΕ φυσιοθεραπευτών σε: «κλάδο ΤΕ Φυσικοθερα¬ 
πείας». 

στ) Ο κλάδος ΥΕ βοηθητικού προσωπικού σε: «κλάδο ΥΕ Επι¬ 
μελητών». 

ζ) Ο κλάδος ΥΕ προσωπικού καθαρισμού - βοηθητικών εργα¬ 
σιών σε: «κλάδο ΥΕ προσωπικού καθαριότητας». 

Η θέση κηπουρού που έχει συσταθεί στο μετατρεπόμενο κλάδο 
μετατρέπεται στο νέο κλάδο σε θέση επιμέλειας κήπων. 

η) Ο κλάδος ΥΕ προσωπικού εστιάσεως σε: «κλάδο ΥΕ βοηθη¬ 
τικού προσωπικού μαγειριών». 

θ) Ο κλάδος ΤΕ διαιτολόγων σε: «κλάδο ΤΕ διατροφής». 

ι) Ο κλάδος ΥΕ τεχνιτών - οδηγών και ο κλάδος ΥΕ βοηθητι¬ 
κού υγειονομικού προσωπικού μετατρέπονται σε προσωρινούς. 

Οι κενές ή κενούμενες θέσεις των παραπάνω κλάδων μεταφέ- 
ρονται στον κλάδο ΔΕ πληρωμάτων ασθενοφόρων, που συνιστά- 
ται με την απόφαση αυτή. 

2. Για τις ανάγκες του Κέντρου Υγείας συνιστώνται οι παρα¬ 
κάτω θέσεις στους οικείους κλάδους του Νοσοκομείου: 

α) Κλάδος ΔΕ αδελφών νοσοκόμων. 

Δώδεκα (12) θέσεις 

Οι θέσεις αυτές πληρούνται μόνο σε περίπτωση έλλειψης υπο¬ 
ψηφίων, για ανάλογες θέσεις του κλάδου ΤΕ νοσηλευτών- 
τριών. 

β) Κλάδος ΔΕ παρασκευαστών. 

Δύο (2) θέσεις που πληρούται όταν δεν πληρούνται, λόγω έλ¬ 
λειψης υποψηφίων, οι αντίστοιχες θέσεις του κλάδου ΤΕ ιατρικών 
εργαστηρίων. 

γ) Κλάδος ΔΕ χειριστών - εμφανιστών. 

Δύο (2) θέσεις που πληρούται μόνο όταν δεν πληρούνται, λόγω 
έλλειψης υποψηφίων, οι αντίστοιχες θέσεις του κλάδου ΤΕ- ραδιο¬ 
λογίας - ακτινολογίας. 

3. Το μόνιμο προσωπικό που υπηρετεί κατατάσσεται αυτοδί-' 
καια στους αντίστοιχους κατά κατηγορία και ειδικότητα κλά¬ 
δους. 

4. Το προσωπικό του κλάδου ΔΕ πληρωμάτων ασθενοφόρων 
προσφέρει υπηρεσίες κατά κύριο λόγο στην κίνηση των ασθενοφό¬ 
ρων αυτοκινήτων και άλλων κινητών μονάδων, στη διακίνηση 
των ασθενών, καθώς και εσωτερική υπηρεσία στο Γραφείο Γραμ¬ 
ματείας του Κ.Υ. 

Άρθρο 6 

Προσόντα διορισμού 

1. Ως προσόντα διορισμού στις θέσεις ορίζονται τα προσόντα 
κατά κατηγορία, κλάδο και ειδικότητα που καθορίζονται με τον 
οργανισμό του οικείου Νοσοκομείου. 

2. Για τον κλάδο ΔΕ πληρωμάτων ασθενοφόρων απαιτείται 
απολυτήριος τίτλος Λυκείου ή εξαταξίου Γυμνασίου ή ισότιμου 
σχολείου ανεξάρτητα από ειδικότητα, καθώς και επαγγελματική 
άδεια οδήγησης Γ’ τουλάχιστον κατηγορίας. 

Άρθρο 7 
Διάρθρωση 

Το Κέντρο Υγείας με τα Περιφερειακά Ιατρεία ·του αποτελεί 
ενιαία Διεύθυνση και απαρτίζεται από: 

1. Ιατρεία 

α. Γενικής Ιατρικής 

β. Παιδιατρικό 

γ. Οδοντιατρικό 

δ. Ακτινολογικό 

Τα ιατρεία αυτά πλαισιώνονται από γιατρούς κλάδου Ε.Σ.Υ., 
οι οποίοι καταλαμβάνουν θέσεις που έχουν συσταθεί με την αρ. 
Α3α/οικ. 6586/8.4.86 κοινή απόφαση (ΦΕΚ 229-/Β/86) και 
θέσεις που κάθε φορά συνιστώνται στον κλάδο γιατρών ΕΣΥ και 
κατανέμονται σ’ αυτό καθώς και από γιατρούς ειδικοτήτων που 
υπηρετούν στο Νοσοκομείο όπου υπάγεται το Κ.Υ. και γιατρούς 
υπόχρεους υπηρεσίας υπαίθρου και ειδικευόμενους. 

2. Ιατρεία που πλαισιώνονται από γιατρούς ειδικοτήτων του 
Νοσ/μείου όπου υπάγεται το Κ.Υ. και λειτουργούν όπως ορίζουν 
οι διατάξεις της παρ. 2 του άρθρου 19 του Ν. 1397/83. 

3. Τα Ιατρεία του Κ.Υ. πλαισιώνονται, εκτός από το ιατρικό 
προσωπικό και από το προσωπικό των κλάδων Νοσηλευτικής, 
μαιών-τών, ιατρικών εργαστηρίων, ραδιολογίας - ακτινολογίας 
και φυσικοθεραπείας. 

4. Το Γραφείο Κοινωνικής φροντίδας, που πλαισιώνεται από 
το προσωπικό των κλάδων επισκεπτών-τριών υγείας, κοινωνικής 
εργασίας και άλλων συναφών ειδικοτήτων. 

5. Το Γραφείο Γραμματείας, που πλαισιώνεται από το προσω¬ 
πικό όλων των λοιπών κλάδων του Κέντρου Υγείας. 

Άρθρο 8 
Αρμοδιότητες 

Οι αρμοδιότητες του Δ/ντή του Κ. Υ., καθώς και των Ιατρείων 
και Γραφείων του ορίζονται ως ακολούθως: 

1. Ο Διευθυντής ασκεί τα καθήκοντα του Προϊσταμένου της Δ/ 
νσης και είναι υπεύθυνος για τον συντονισμό και λειτουργία των 
Ιατρείων, Γραφείων και Π.Ι. του Κ.Υ. 

2. Αρμοδιότητες των Ιατρείων του Κ.Υ. είναι: 

Η ευθύνη για την παροχή υπηρεσιών υγείας, σύμφωνα με τις 
διατάξεις του άρθρου 15 του Ν. 1397/83. 

3. Αρμοδιότητες του Γραφείου Κοινωνικής Φροντίδας είναι: 

α) Η ευθύνη για την οργάνωση παροχής υπηρεσιών κοινωνι¬ 
κής φροντίδας στο πληθυσμό, καθώς και η εφαρμογή και υλοποί¬ 
ηση αντίστοιχων προγραμμάτων στα πλαίσια του σκοπού του 
Κ.Υ. 

β) Η συνεργασία με τους γιατρούς στην εφαρμογή προγραμ¬ 
μάτων ενημέρωσης και διαφώτισης του πληθυσμού σε θέματα οι¬ 
κογενειακού προγραμματισμού, διαιτητικής αγωγής, σχολικής 
υγιεινής, καθώς και η συνεπικουρία γενικά στο έργο παροχής 
υπηρεσιών πρωτοβάθμιας φροντίδας. 

4. Αρμοδιότητες του Γραφείου Γραμματείας είναι: 

α) Η φροντίδα για κάθε θέμα που έχει σχέση με την οργάνωση 
της γραμματειακής στήριξης του Κ.Υ., την υπηρεσιακή κατά¬ 
σταση του προσωπικού του, την τήρηση των αρχείων και βιβλίων 
κίνησης των ιατρείων του Κ.Υ., την τήρηση του γενικού πρωτο¬ 
κόλλου, την διακίνηση της αλληλογραφίας, την τήρηση των αρ¬ 
χείων και βιβλίων κίνησης των ιατρείων του Κ.Υ., καθώς και την 
χορήγηση πιστοποιητικών στους αρρώστους, όταν τα ζητούν, 
μετά από υποβολή σχετικής αίτησης. 

β) Η φροντίδα για την διακομιδή των αρρώστων με ασθενο¬ 
φόρο αυτοκίνητο ή με οποιοδήποτε άλλο μέσο μεταφοράς σε έκτα¬ 
κτες περιπτώσεις, στο Κ.Υ. ή στο Νοσοκομείο και 

γ) Η φροντίδα για κάθε θέμα που έχει σχέση με την καθαριό¬ 
τητα των χώρων, του Κ.Υ., την εποπτεία των γενικών εργασιών, 
την φύλαξη, την διανομή και επιδιόρθωση των εφοδίων και υλι¬ 
κών που χρειάζονται για την λειτουργία του. 

5. Οι αρμοδιότητες του Κ.Υ. ασκούνται σύμφωνα με όσα λε¬ 
πτομερώς ορίζονται με τον εσωτερικό κανονισμό λειτουργίας των 
Κ.Υ. και μέχρι να εκδοθεί ο εσωτερικός κανονισμός λειτουργίας, 
σύμφωνα με τις κατευθύνσεις και οδηγίες του Υπουργείου 
Υγείας, Πρόνοιας και Κοινωνικών Ασφαλίσεων και τις αποφάσεις 
και οδηγίες του Δ.Σ. του νοσοκομείου στο οποίο υπάγεται το Κ.Υ. 

Άρθρο 9 
Προϊστάμενοι 

1. Στο Κ.Υ. προΐσταται: 

α) Στη Δ/νση, γιατρός με βαθμό Δ/ντή που υπηρετεί σ’ αυτό 
και εκλέγεται από τους γιατρούς του Κ.Υ., σύμφωνα με τις δια¬ 
τάξεις της παρ. 5 του άρθρου 18 του Ν. 1397/83, και ο οποίος 
ασκεί τα καθήκοντα του προϊσταμένου παράλληλα με τα λοιπά 
καθήκοντά του. 

Αν δεν υπηρετεί γιατρός με βαθμό Διευθυντή, καθήκοντα προϊ¬ 
σταμένου ασκεί ο ανώτερος σε βαθμό γιατρός απ’ αυτούς που 
υπηρετούν στο Κ.Υ. και σε περίπτωση ομοιοβάθμων ο αρχαιότε¬ 
ρος στο κλάδο γιατρών Ε.Σ.Υ. 

β) Στο Γ ραφείο Κοινωνικής Φροντίδας, υπάλληλος της κατη¬ 
γορίας ΤΕ του κλάδου ΤΕ κοινωνικής εργασίας ή του κλάδου ΤΕ 
επισκεπτών-τριών υγείας ή ΤΕ του κλάδου ΤΕ διατροφής. 

γ) Στο Γραφείο Γραμματείας, υπάλληλος της κατηγορίας ΤΕ 
του κλάδου ΤΕ διοίκησης μονάδων υγείας και πρόνοιας ή της κα¬ 
τηγορίας ΔΕ του κλάδου ΔΕ διοικητικού - λογιστικού. 

2. Οι υπάλληλοι που προΐστανται στα Γραφεία Κοινωνικής 
Φροντίδας και Γραμματείας, ορίζονται σύμφωνα με τις διατάξεις 


του άρθρου 9 του Ν. 1586/86 «Βαθμολογική διάρθρωση των θέ¬ 
σεων του Δημοσίου, Ν.Π.Δ.Δ. και Ο.Τ.Α. και άλλες διατάξεις» 
(Φ.Ε.Κ. 37/Α/86). 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 26 Ιουλίου 1988 

01 ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΠ. ΚΑΚΛΑΜΑΝΗΣ ΗΛΙΑΣ ΠΑΠΑΗΛΙΑΣ 

ΥΓΕΙΑΣ ΠΡΟΝ. & ΚΟΙΝΩΝΙΚΟΝ ΑΣΦΑΛΙΣΕΩΝ 

ΓΙΑΝΝΗΣ ΦΛΩΡΟΣ 
- 4 »- 

Αριθ. Α3α/οικ. 11199 (6) 

Συμπλήρωση και τροποποίηση της Α3α/οικ.4576/7.3.86 κοι¬ 
νής απόφασης «Σύσταση Κέντρου Υγείας Ν. Ζίχνης Ν. Σερ¬ 
ρών» (ΦΕΚ 122/τ.Β'/86). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 
ΚΑΙ ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 14 και 20 του Ν. 1397/83 
«Εθνικό Σύστημα Υγείας» (ΦΕΚ 143/τ.Α'/83). 

2. Τις διατάξεις της παρ. 3 του άρθρου 12 του Ν. 1579/85 
«Ρυθμίσεις για την εφαρμογή και ανάπτυξη του Εθνικού Συστή¬ 
ματος Υγείας και άλλες διατάξεις» (ΦΕΚ 217/τ.Α'/85). 

3. Την αριθμ. 6474/ΦΕΚ 451 Β/30.6.88 απόφαση του 
Πρωθυπουργού και του Υπουργού Οικονομικών «Ανάθεση αρμο¬ 
διοτήτων στον Υφυπουργό Οικονομικών», αποφασίζουμε: 

Άρθρο 1 

Η κοινή απόφαση Α3α/οικ.4576/7.3.86 «Σύσταση Κέντρου 
Υγείας Ν. Ζίχνης Ν. Σερρών» (ΦΕΚ 122/τ.Β’/86) συμπληρώ¬ 
νεται και τροποποιείται όπως παρακάτω: 

Άρθρο 2 / 

Περιοχή ευθύνης του Κέντρου Υγείας (Κ.Υ.) 

Ως περιοχή ευθύνης του Κ.Υ. Ν. Ζίχνης Ν. Σερρών ορίζονται 
οι κοινότητες: Ν. Ζίχνης, Αγ. Χριστοφόρου, Αγιοχωρίου, Αγρια- 
νής, Αλιστράτης, Αναστασιάς, Γαζώρου, Δαφνουδίόυ, Δήμητρας, 
Θολού, Λευκοθέας, Μανδηλίου, Μεσορράχης, Νέας Πέτρας, Πε- 
θελινού, Σκοπιάς και Σφελίνου. 

Άρθρο 3 

Περιφερειακά Ιατρεία (Π.Ι.) 

Συνιστώνται ως αποκεντρωμένες μονάδες του Κ.Υ. Ν. Ζίχνης 
τα παρακάτω Π.Ι.: 

1. Περιφερειακό ιατρείο 24ωρης ετοιμότητας Αλιστράτης, με 
έδρα την κοινότητα Αλιστράτης που εξυπηρετεί την περιοχή της 
κοινότητας - έδρας του καθώς και τις περιοχές των Κοινοτήτων 
Αγιοχωρίου, Σκοπιάς, Λευκοθέας και Μανδηλίου. 

2. Περιφερειακό ιατρείο Γαζώρου, με έδρα την κοινότητα Γα- 
ζώρου, που εξυπηρετεί την περιοχή της κοινότητας - έδρας του, 
καθώς και τις περιοχές των κοινοτήτων Θολού, Νέας Πέτρας και 
Πεθελινού. 

3. Περιφερειακό ιατρείο Δαφνουδίου με έδρα την κοινότητα 

Δαφνουδίου. που εξυπηρετεί την περιοχή της κοινότητας - έδρας 
του. καθώς και τις περιοχές των κοινοτήτων Αγίου Χριστοφόρου 
και Αναστασίας. ;/ 

Άρθρο 4 

Συγχώνευση Αγροτικών Ιατρείων (Α.Ι.). 

1. Τα Α.Ι. Ν. Ζίχνης, Αλιστράτης. Γαζώρου και Δαφνουδίου, 
που έχουν συσταθεί με το Β.Δ. 150/68 «Περί αναδιαρθρώσεως 
των Α.Ι. και ΐ.Σ. της Χώρας» (ΦΕΚ 43/Α/68) συγχωνεύονται 
στο Κέντρο Υγείας Ν. Ζίχνης και τα Π.Ι. του αντίστοιχα. 

2. Το προσωπικό, πλην του ιατρικού, που υπηρετεί στις θέσεις 
των συγχωνευομένων Α.Ι., κατατάσσεται σε θέσεις κλάδων αντί¬ 
στοιχης κατηγορίας και ειδικότητας του Κέντρου Υγείας, σύμ¬ 
φωνα με τις διατάξεις της παρ. 2 του άρθρου 20 του Ν. 1397/83 
και οι θέσεις που κατέχουν στα Α.Ι. και Υ.Σ. λογίζονται καταρ- 
γούμενες. σύμφωνα με τις διατάξεις αυτές, από το χρόνο έκδοσης 
της πράξης κατάταξης στις θέσεις του Κέντρου Υγείας. 

3. Οι γιατροί που υπηρετούν στα συγχωνευόμενα Α.Ι. και 
εντάσσονται αυτοδίκαια, σύμφωνα με τις διατάξεις του άρθρου 43 
του Ν. 1397/83 του τελευταίου εδαφίου της παρ. 2 του άρθρου 4 
του Ν. 1579/85. και τις διατάξεις της παρ. 6 του αρ. 55 του Ν. 
1759/88. σε θέσεις του κλάδου γιατρών ΕΣΥ υποχρεώνονται να 
υποβάλλουν μέσα σε δεκαπέντε (15) μέρες από τη γνωστοποίηση 
των θέσεων αίτηση ένταξης. 

Εφόσον υποβάλλουν αίτηση, μέχρι την ολοκλήρωση της διαδι¬ 
κασίας ένταξης, που προβλέπουν οι διατάξεις των παρ. 1 και 2 
του άρθρου 43 του Ν. 1397/83, εξακολουθούν να υπηρετούν 
στις θέσεις που κατέχουν, οι οποίες λογίζεται ότι καταργούνται, 
σύμφωνα με τις διατάξεις του άρθρου 20 του Ν, 1397/83, μετά 
την έκδοση της απόφασης διορισμού σε θέσεις κλάδου γιατρών 
Ε.Σ.Υ. και από την ημέρα της ορκομωσίας και ανάληψης υπηρε¬ 
σίας. 

Εφόσον οι γιατροί που υπέβαλαν αίτηση και διορίστηκαν δεν 
προσέλθουν για ορκομωσία και ανάληψη υπηρεσίας μέσα στην 
καθορισμένη προθεσμία, θεωρείται ότι δεν αποδέχονται το διορι¬ 
σμό τους και από τη λήξη της προθεσμίας προσέλευσης για ορκο¬ 
μωσία προκειμένου για τους μόνιμους γιατρούς ή την λήξη της 
σύμβασης προκειμένου για τους γιατρούς με θητεία, λογίζεται ότι 
αυτοδίκαια αποχωρούν και οι θέσεις τους καταργούνται. 

Για όσους δεν υποβάλουν αίτηση ένταξης, μετά τη λήξη της 
προθεσμίας, οι θέσεις που κατέχουν λογίζεται ότι καταργούνται, 
σύμφωνα με τις διατάξεις του άρθρου 20 του Ν. 1397/83 και θε¬ 
ωρούνται ότι αυτοδίκαια αποχωρούν. 

4. Οι αγροτικοί γιατροί που υπηρετούν στα Α.Ι. και δεν έχουν 
συμπληρώσει το χρόνο της υποχρεωτικής, υπηρεσίας υπαίθρου, 
εξακολουθούν να υπηρετούν ως υπεράριθμοι στο Κ.Υ. και τα Π.Ι. 
του. μέχρι να εκπληρώσουν την υποχρέωσή τους. Οι θέσεις των 
γιατρών αυτών μετατρέπονται σε προσωρινές με την απόφαση 
αυτή, που καταργούνται αυτοδίκαια μετά την με οποιονδήποτε 
τρόπο αποχώρησή τους, σύμφωνα με τις διατάξεις του άρθρου 4 
του Ν. 1579/85. 

Άρθρο 5 

Μετατροπή κλάδων προσωπικού 

1. Οι παρακάτω κλάδοι προσωπικού με τις αντίστοιχες θέσεις 
που έχουν συσταθεί με τις διατάξεις του άρθρου 3 της συμπληρού- 
μενης και τροποποιούμενης κοινής απόφασης Α3α/οικ. 4576/ 
7.3.86 «Σύσταση Κέντρου Υγείας Ν. Ζίχνης Ν. Σερρών» (ΦΕΚ 
122/Β/86), μετατρέπονται ως εξής: 

α) Ο κλάδος ΠΕ διοικητικός - λογιστικός μετατρέπεται σε προ¬ 
σωρινό. 

Οι κενές ή κενούμενες θέσεις του κλάδου αυτού μεταφέρονται 
στον κλάδο ΤΕ Διοικ. μονάδων υγείας και πρόνοιας που συνιστά- 
ται με την απόφαση αυτή. 

β) Ο κλάδος ΤΕ νοσηλευτικού προσωπικού σε: «κλάδο ΤΕ νο¬ 
σηλευτικής». 


γ) Ο κλάδος ΤΕ επισκεπτριών σε: «κλάδο ΤΕ επισκεπτών- 
τριών υγείας». 

δ) Ο κλάδος ΤΕ κοινωνικών λειτουργών σε: «κλάδο ΤΕ κοινω¬ 
νικής εργασίας». 

ε) Ο κλάδος ΤΕ φυσιοθεραπευτών σε: «κλάδο ΤΕ φυσικοθερα¬ 
πείας». 

στ) Ο κλάδος ΤΕ εποπτών Δημ. Υγείας σε: «κλάδο ΤΕ Δημ. 
Υγιεινής». 

ζ) Ο κλάδος ΥΕ βοηθητικού προσωπικού σε: «κλάδο ΥΕ επιμε¬ 
λητών». 

η) Ο κλάδος ΥΕ εργατών μετατρέπεται σε προσωρινό. Οι κε¬ 
νές ή κενούμενες θέσεις του κλάδου αυτού μεταφέρονται στον 
κλάδο ΥΕ Επιμελητών. 

θ) Ο κλάδος ΥΕ προσωπικού καθαρισμού - βοηθητικών εργα¬ 
σιών σε: «κλάδο ΥΕ προσωπικού καθαριότητας». 

ι) Ο κλάδος ΥΕ προσωπικού εστιάσεως σε: «κλάδο ΥΕ βοηθη¬ 
τικού προσωπικού μαγειριών». 

ια) Ο κλάδος ΔΕ Μαγείρων μετατρέπεται σε προσωρινό. Οι 
κενές ή κενούμενες θέσεις του κλάδου αυτού μεταφέρονται στον 
κλάδο ΥΕ βοηθητικού προσωπικού μαγειριών. 

ιβ) Ο κλάδος ΤΕ διαιτολόγων σε: «κλάδο ΤΕ διατροφής», 
ιγ) Ο κλάδος ΥΕ τεχνιτών - οδηγών καθώς και ο κλάδος ΥΕ 
βοηθητικού υγειονομικού προσωπικού μετατρέπονται σε προσω¬ 
ρινούς. 

Οι κενές ή κενούμενες θέσεις των παραπάνω κλάδων μεταφέ- 
ρονται στον κλάδο ΔΕ πληρωμάτων ασθενοφόρων, που συνιστά- 
ται με την απόφαση αυτή. 

2. Για τις ανάγκες του Κέντρου Υγείας συνιστώνται οι παρα¬ 
κάτω θέσεις στους οικείους κλάδους του Νοσοκομείου: 

α) Κλάδος ΔΕ αδελφών νοσοκόμων. 

Πέντε (5) θέσεις. 

Οι θέσεις αυτές πληρούνται μόνο σε περίπτωση έλλειψης υπο¬ 
ψηφίων για ανάλογες θέσεις του κλάδου ΤΕ νοσηλευτικής, 
β) Κλάδος ΔΕ παρασκευαστών. 

Μια (1) θέση, που πληρούται όταν δεν πληρούται, λόγω έλλει¬ 
ψης υποψηφίων, η αντίστοιχη θέση του κλάδου ΤΕ ιατρικών ερ¬ 
γαστηρίων. 

γ) Κλάδος ΔΕ χειριστών - εμφανιστών 
Μια (1) θέση, που πληρούται μόνο όταν δεν πληρούται, λόγω 
έλλειψης υποψηφίων, η αντίστοιχη θέση του κλάδου ΤΕ ραδιολο¬ 
γίας - ακτινολογίας. 

3. Το μόνιμο προσωπικό που υπηρετεί κατατάσσεται αυτοδί¬ 
καια στους αντίστοιχους κατά κατηγορία και ειδικότητα κλά¬ 
δους. 

4. Το προσωπικό του κλάδου ΔΕ πληρωμάτων ασθενοφόρων 
προσφέρει υπηρεσίες κατά κύριο λόγο στην κίνηση των ασθενοφό¬ 
ρων αυτοκινήτων και άλλων κινητών μονάδων, στη διακίνηση 
των ασθενών, καθώς και εσωτερική υπηρεσία στο Γραφείο Γραμ¬ 
ματείας του Κ.Υ. 

Άρθρο 6 

Προσόντα διορισμού 

1. Ως προσόντα διορισμού στις θέσεις ορίζονται τα προσόντα 
κατά κατηγορία, κλάδο και ειδικότητα που καθορίζονται με τον 
οργανισμό του οικείου νοσοκομείου. 

2. Για τον κλάδο ΔΕ πληρωμάτων ασθενοφόρων απαιτείται 
απολυτήριος τίτλος Λυκείου ή εξαταξίου Γυμνασίου ή ισότιμου 
σχολείου ανεξάρτητα από ειδικότητα, καθώς και επαγγελματική 
άδεια οδήγησης Γ' τουλάχιστον κατηγορίας. 

Άρθρο 7 
Διάρθρωση 

Το Κέντρο Υγείας με τα Περιφερειακά Ιατρεία του αποτελεί 
ενιαία Διεύθυνση και απαρτίζεται από:. 

1. Ιατρεία 
α. Γενικής Ιατρικής 

β. I Ιαιδιατριχό 
γ. Οδοντιατρικό 
δ. Μικροβιολογικό 

Τα ιατρεία αυτά πλαισιώνονται από γιατρούς κλάδου Ε.Σ,Υ. 
οι οποίοι καταλαμβάνουν θέσεις που έχουν συσταθεί με την αρ. 
Α3α/οικ. 4576/7.3.86 κοινή απόφαση (ΦΕΚ 122/Β/86) και 
θέσεις που κάθε φορά συνιστώνται στον κλάδο γιατρών ΕΣΤ και 
κατανέμονται σ’ αυτό καθώς και από γιατρούς ειδικοτήτων που 
υπηρετούν στο Νοσοκομείο όπου υπάγεται το Κ.Υ. και γιατρούς 
υπόχρεους υπηρεσίας υπαίθρου και ειδικευόμενους. 

2. Ιατρεία που πλαισιώνονται από γιατρούς ειδικοτήτων του 
νοσοκομείου όπου υπάγεται το Κ.Υ. και λειτουργούν όπως ορί¬ 
ζουν οι διατάξεις της παρ. 2 του άρθρου 19 του Ν. 1397/83. 

3. Τα Ιατρεία του Κ.Υ. πλαισιώνονται εκτός από το ιατρικό 
προσωπικό και από το προσωπικό των κλάδων Νοσηλευτών- 
τριών, μαιών-τών, ιατρικών εργαστηρίων, ραδιολογίας - ακτινο¬ 
λογίας και φυσικοθεραπείας. 

4. Το Γραφείο Κοινωνικής Φροντίδας, που πλαισιώνεται από 
το προσωπικό των κλάδων επισκεπτών-τριών υγείας, κοινωνικής 
εργασίας και άλλων συναφών ειδικοτήτων. 

5. Το Γραφείο Γραμματείας, που πλαισιώνεται από το προσω¬ 
πικό όλων των λοιπών κλάδων του Κέντρου Υγείας. 

Άρθρο 8 
Αρμοδιότητες 

Οι αρμοδιότητες του Δ/ντή του Κ.Υ., καθώς και των Ιατρείων 
και Γραφείων του ορίζονται ως ακολούθως: 

1. Ο Διευθυντής ασκεί τα καθήκοντα του Προϊσταμένου της Δ/ 
νσης και είναι υπεύθυνος για τον συντονισμό και λειτουργία των 
ιατρείων, Γραφείων και Π.Ι. του Κ.Υ. 

2. Αρμοδιότητες των Ιατρείων του Κ.Υ. είναι: 

Η ευθύνη για την παροχή υπηρεσιών υγείας, σύμφωνα με τις 
διατάξεις του άρθρου 15 του Ν. 1397/83. 

3. Αρμοδιότητες του Γ ραφείου Κοινωνικής Φροντίδας είναι: 

α) Η ευθύνη για την οργάνωση παροχής υπηρεσιών κοινωνι¬ 
κής φροντίδας στο πληθυσμό, καθώς και η εφαρμογή και υλοποί¬ 
ηση αντίστοιχων προγραμμάτων στα πλαίσια του σκοπού του 
Κ.Υ. 

β) Η συνεργασία με τους γιατρούς στην εφαρμογή προγραμ¬ 
μάτων ενημέρωσης και διαφώτισης του πληθυσμού σε θέματα οι¬ 
κογενειακού προγραμματισμού, διαιτητικής αγωγής, σχολικής 
υγιεινής, καθώς και η συνεπικουρία γενικά στο έργο παροχής 
υπηρεσιών πρωτοβάθμιας φροντίδας. 

4. Αρμοδιότητες του Γραφείου Γραμματείας είναι: 

α) Η φροντίδα για κάθε θέμα που έχει σχέση με την οργάνωση 
της γραμματειακής στήριξης του Κ.Υ., την υπηρεσιακή κατά¬ 
σταση του προσωπικού του, την τήρηση των αρχείων και βιβλίων 
κίνησης των ιατρείων του Κ.Υ., την τήρηση του Γενικού πρωτο¬ 
κόλλου, την διακίνηση της αλληλογραφίας, καθώς και την χορή¬ 
γηση πιστοποιητικών στους αρρώστους, όταν τα ζητούν, μετά 
από υποβολή σχετικής αίτησης. 

β) Η φροντίδα για την διακομιδή των αρρώστων με ασθενο¬ 
φόρο αυτοκίνητο ή με οποιοδήποτε άλλο μέσο μεταφοράς σε έκτα¬ 
κτες περιπτώσεις, στο Κ.Υ. ή στο Νοσοκομείο και 

γ) Η φροντίδα για κάθε θέμα που έχει σχέση με την καθαριό¬ 
τητα,των χώρων του Κ.Υ., την εποπτεία των γενικών εργασιών, 
την φύλαξη, τη διανομή και επιδιόρθωση των εφοδίων και υλικών 
που χρειάζονται για την λειτουργία του. 

5. Οι αρμοδιότητες του Κ.Υ. ασκούνται σύμφωνα με όσα λε¬ 
πτομερώς ορίζονται με τον εσωτερικό κανονισμό λειτουργίας των 
Κ.Υ. και μέχρι να εκδοθεί ο εσωτερικός κανονισμός λειτουργίας, 
σύμφωνα με τις κατευθύνσεις και οδηγίες του Υπουργείου 


Υγείας, Πρόνοιας και Κοινωνικών Ασφαλίσεων και τις αποφάσεις 
και οδηγίες του Δ.Σ. του νοσοκομείου στο οποίο υπάγεται το Κ.Υ. 

Άρθρο 9 
Προϊστάμενοι 

1. Στο Κ.Υ. προΐσταται: 

α) Στη Δ/νση, γιατρός με βαθμό Διευθυντή που υπηρετεί σ’ 
αυτό και εκλέγεται από τους γιατρούς του Κ.Υ., σύμφωνα με τις 
διατάξεις της παρ. 5 του άρθρου 18 του Ν. 1397/83, και ο 
οποίος ασκεί τα καθήκοντα του προϊσταμένου παράλληλα με τα 
λοιπά καθήκοντά του. 

Αν δεν υπηρετεί γιατρός με βαθμό Διευθυντή, καθήκοντα προϊ¬ 
σταμένου ασκεί ο ανώτερος σε βαθμό γιατρός απ’ αυτούς που 
υπηρετούν στο Κ.Υ. και σε περίπτωση ομοιοβάθμων ο αρχαιότε¬ 
ρος στο κλάδο γιατρών Ε.Σ.Υ. 

, β) Στο Γ ραφείο Κοινωνικής Φροντίδας, υπάλληλος της κατη¬ 
γορίας ΤΕ του κλάδου ΤΕ κοινωνικής εργασίας ή του κλάδου ΤΕ 
επισκεπτών-τριών υγείας ή του κλάδου ΤΕ διατροφής. 

γ) Στο γραφείο Γραμματείας, υπάλληλος της κατηγορίας ΤΕ 
διοίκησης μονάδων Υγείας και Πρόνοιας ή της κατηγορίας ΔΕ 
του κλάδου διοικητικού-λογιστικού. 

2. Οι υπάλληλοι που προΐστανται στα Γραφεία Κοινωνικής 
Φροντίδας και Γ ραμματείας, ορίζονται σύμφωνα με τις διατάξεις 
του άρθρου 9 του Ν. 1586/86 «Βαθμολογική διάρθρωση των θέ- 

’ σεων του Δημοσίου, Ν.Π.Δ.Δ. και Ο.Τ.Α. και άλλες διατάξεις» 
(Φ.Ε.Κ. 37/Α/86). 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 26 Ιουλίου 1988 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΠ. ΚΑΚΛΑΜΑΝΗΣ ΗΛΙΑΣ ΠΑΠΑΗΛΙΑΣ 

ΥΓΕΙΑΣ ΠΡΟΝΟΙΑΣ. & ΚΟΙΝΩΝΙΚΟΝ ΑΣΦΑΛΙΣΕΩΝ 

ΓΙΑΝΝΗΣ ΦΛΩΡΟΣ 

-♦- 

Αριθ. Α2α/17269 (7) 

Πρόσληψη προσωπικού στο Γ’ Θεραπευτήριο Χρόνιων Παθήσεων 

Αθηνών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντες υπόψη: 

1. Τις διατάξεις: 

α) Του άρθρου 5 Κεφ. Β' του Ν. 993/79. 

β) Του άρθρου 9 του Ν. 1476/84. 

2. Την πράξη του Υπουργού Προεδρίας της Κυβέρνησης αριθ. 
213/11.5.87. 

3. Το έγγραφο του Γ' Θεραπευτηρίου Χρονιών Παθήσεων 
Αθηνών αριθ. 151/23.6.88. 

4. Τις επείγουσες ανάγκες του Γ' Θεραπευτηρίου Χρονιών 
Παθήσεων Αθηνών, που δεν μπορούν να καλυφθούν από το υπάρ- 
χον προσωπικό ή με απόσπαση, αποφασίζουμε: 

I. Ορίζουμε τον αριθμό του αναγκαιούντος για πρόσληψη προ¬ 
σωπικού στο Γ' Θεραπευτήριο Χρονιών Παθήσεων Αθηνών σε 
δύο (2) νοσηλεύτριες μονοετούς ή διετούς φοίτησης και σε μια (1) 
πρακτική νοσοκόμα, με σχέση εργασίας ιδιωτικού δικαίου για 
χρονικό διάστημα μέχρι οκτώ (8) μήνες, για την αντιμετώπιση 
επειγουσών υπηρεσιακών αναγκών του Θεραπευτηρίου, με τον 
όρο ότι έχει προβλεφθεί σχετική πίστωση στον προϋπολογισμό 
του Θεραπευτηρίου. 

II. Εγκρίνουμε την απόφαση του Διοικητικού Συμβουλίου του 
Γ' Θεραπευτηρίου Χρονιών Παθήσεων Αθηνών που πάρθηκε 
στην αριθ. 11/10.6.88 συνεδρίασή του για την πρόσληψη στο 
Θεραπευτήριο σύμφωνα με τα παραπάνω του παρακάτω προσω¬ 
πικού, από αναλήψεως υπηρεσίας, ως εξής: 

α) Αντωνία Τσώτσου, νοσηλεύτρια. 
β) Μαριέττα Κανάκη, νοσηλεύτρια και 
γ) Χαρίκλεια Γιαννίδου, πρακτική νοσοκόμα. 

III. Η απόφαση αυτή να δημοσιευθεί στην Εφημερίδα της Κυ- 
βερνήσεως. (Ν. 301/76). 

Αθήνα, 21 Ιουλίου 1988 

Ο ΥΠΟΥΡΓΟΣ 

ΓΙΑΝΝΗ! ΦΛΩΡΟΣ 

-Φ- 

Αριθ. Β1/508 (8) 

Αυτοδίκαιη δημιουργία θέσεων ΔΕΠ στην Ανώτατη Βιομηχα¬ 
νική Σχολή Πειραιώς. 

Ο ΥΠΟΥΡΓΟΣ 

ΕΘΙΜΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: α) των άρθρων 31 και 35 (παρ. 1β) του Ν. 
1268/82. β) του άρθρου 79 (παρ. 7β) του Ν. 1566/85 και 

2. Το έγγραφο 881826/28.6.88 της Ανωτάτης Βιομηχανι¬ 
κής Σχολής Πειραιώς, διαπιστώνουμε: 

Ότι στην Ανωτάτη Βιομηχανική Σχολή Πειραιώς (ΑΒΣΠ) 
έχουν δημιουργηθεί αυτοδίκαια οι ακόλουθες θέσεις ΔΕΠ: 

1. Στο Τμήμα Οικονομικών Επιστημών: 

Πέντε (5) θέσεις που προήλθαν από τη μετατροπή: 
α) Μιας (Τ) θέσης επιμελητή ύστερα από την ένταξη στη βαθ¬ 
μίδα του Λέκτορα του υπηρετούντα σ' αυτή σύμφωνα με την από¬ 
φαση Β2/7252/86 (ΦΕΚ 179/86/τ. Ν.Π.Δ.Δ.). 

β) Δύο (2) θέσεων Βοηθών ύστερα από την ένταξη στη βαθμίδα 
του Λέκτορα των υπηρετούντων σ' αυτές σύμφωνα με τις αποφά¬ 
σεις Β2/7170/87 (ΦΕΚ 21/87/τ. Ν.Π.Δ.Δ.) και ~Β2/ 
2183/87 (ΦΕΚ 148/87/τ. Ν.Π.Δ.Δ.) και 

γ) Δύο (2) θέσεων Επιστημονικών Συνεργατών ύστερα από 
την ένταξη στη βαθμίδα του Λέκτορα των υπηρετούντων σ’ αυτές 
σύμφωνα με τις αποφάσεις Β2/655/86 (ΦΕΚ 73/86/τ. 
Ν.Π.Δ.Δ.) και Β2/7169/87 (ΦΕΚ 34/87/τ. Ν.Π.Δ.Δ). 

Οι θέσεις ΔΕΠ του τμήματος Οικονομικών Επιστημών προ¬ 
σαυξάνονται κατά πέντε (5) και ορίζονται συνολικά σε ενενήντα 
εννέα (99). 

2. Στο Τμήμα Οργάνωσης και Διοίκησης Επιχειρήσεων: 
Δύο (2) θέσεις που προήλθαν από τη μετατροπή. 

Δύο (2) θέσεων Βοηθών ύστερα από την ένταξη στη βαθμίδα 
του λέκτορα των υπηρετούντων σ’ αυτές σύμφωνα με τις αποφά¬ 
σεις Β2/3767/87 (ΦΕΚ 230/87/τ. Ν.Π.Δ.Δ.) και Β2/4572 
π.ε./88 (ΦΕΚ 25/88/τ. Ν.Π.Δ.Δ.). 

Οι θέσεις ΔΕΠ του τμήματος οργάνωσης και Διοίκησης Επι¬ 
χειρήσεων προσαυξάνονται κατά δύο (2) και ορίζονται συνολικά 
σε ενενήντα πέντε (95). 


3. Στο Τμήμα Στατιστικής και Ασφαλιστικής Επιστήμης μια 
(1) θέση που προήλθε από τη μετατροπή μιας (1) θέσης επιστη¬ 
μονικού Συνεργάτη ύστερα από την ένταξη στη βαθμίδα του Λέ¬ 
κτορα του υπηρετούντα σ’ αυτή σύμφωνα με την απόφαση Β2/ 
3849/87 (ΦΕΚ 224/87/τ. Ν.Π.Δ.Δ.). 

Οι θέσεις ΔΕΠ του Τμήματος Στατιστικής και Ασφαλιστικής 
Επιστήμης προσαυξάνονται κάτά μια (1) και ορίζονται συνολικά 
σε ογδόντα οκτώ (88). 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 29 Ιουλίου 1988 

Ο ΥΠΟΥΡΓΟΣ 

1 ΓΙΩΡΓΟΣ ΠΑΠΑΝΔΡΕΟΥ 


Αριθ. Β2-3111 

Άδεια παροχής υπηρεσιών στον Σωτ. Λύτρα. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 


(9) 


Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «για τη δομή και 
τη λειτουργία των Ανωτάτων Εκπαιδευτικών Ιδρυμάτων» όπως 
συμπληρώθηκε με την παρ. 6 του άρθρου 48 του Ν. 1404/83. 

2. Το αριθ. 459/2.11.83 Π.Δ/γμα (ΦΕΚ 175/29.11.83 
τ.Α'). 

3. Το αριθ. 14874/632/6/87 έγγραφο του Ελεγκτικού Συ¬ 
νεδρίου, και 

4. Το αριθ. 18052/7524/27.6.88 έγγραφο του Παν/μίου 
Αθηνών, αποφασίζουμε: 

Παρέχουμε την άδεια στο Σωτήριο Λύτρα, επίκουρο καθηγητή 
του Τμήματος Νομικής της Σχολής Νομικών - Οικονομικών και 
Πολιτικών Επιστημών του Πανεπιστημίου Αθηνών, για να προ¬ 
σφέρει τις υπηρεσίες του ως Γραμματέας του Υπουργικού Συμ¬ 
βουλίου. 

Το σύνολο των αποδοχών και από τις δύο θέσεις δεν μπορεί να 
υπερβαίνει σε καμιά περίπτωση το ανώτατο όριο απολαβών του 
άρθρου 6 του Ν. 1256/82. 

Ο ανωτέρω δικαιούται να λαμβάνει το σύνολο των ακαθαρί¬ 
στων αποδοχών που λάμβάνει ως μέλος του ΔΕΠ και τα 3/4 του 
συνόλου των ακαθαρίστων κάθε φύσης αμοιβών του για την απα- 
σχόλησή του στην παραπάνω θέση. 1 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 29 Ιουλίου 1988 

Ο ΥΠΟΥΡΓΟΣ 

ΓΙΩΡΓΟΣ ΠΑΠΑΝΔΡΕΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




